儿童相见不相识，笑问客从何处来？

来是空言去绝踪，月斜楼上五更钟。

钟鼓馔玉不足贵，但愿长醉不愿醒！

醒时同交欢，醉后各分散。

散入珠帘湿罗幕，狐裘不暖锦衾薄。

薄暮空潭曲，安禅制毒龙。

龙吟虎啸一时发，万籁百泉相与秋。

秋色从西来，苍然满关中。

中有一人字太真，雪肤花貌参差是。

是日牵来赤墀下，迥立阊阖生长风。

风暖鸟声碎，日高花影重。

重帷深下莫愁堂，卧后清宵细细长。

长风破浪会有时，直挂云帆济沧海。

海上风雨至，逍遥池阁凉。

凉风起天末，君子意如何？

何因北归去，淮上对秋山。

山中一夜雨，树杪百重泉。

泉声咽危石，日色冷青松。

松际露微月，清光犹为君。

君歌声酸辞且苦，不能听终泪如雨。

雨中黄叶树，灯下白头人。

人事有代谢，往来成古今。

今夜闻君琵琶语，如听仙乐耳暂明。

明朝挂帆席，枫叶落纷纷。

纷墙丹柱动光彩，鬼物图画填青红。

红颜弃轩冕，白首卧松云。

云霞出海曙，梅柳渡江春。

春来遍是桃花水，不辨仙源何处寻。

寻声暗问弹者谁，琵琶声停欲语迟。

迟迟钟鼓初长夜，耿耿星河欲曙天。

天阶夜色凉如水，坐看牵牛织女星。

星临万户动，月傍九霄多。

多情只有春庭月，犹为离人照落花。

花近高楼伤客心，万方多难此登临。

临行密密缝，意恐迟迟归。

归山深浅去，须尽丘壑美。

美人娟娟隔秋水，濯足洞庭望八荒。

荒戍落黄叶，浩然离故关。

关门令尹谁能识？河上仙翁去不回。

回日楼台非甲帐，去时冠剑是丁年。

年年战骨埋荒外，空见葡萄入汉家。

家临九江水，来去九江侧。

侧见双翠鸟，巢在三珠树。

树色随山迥，河声入海遥。

遥看一处攒云树，近入千家散花竹。

竹怜新雨后，山爱夕阳时。

时难年荒世业空，弟兄羁旅各西东。

东船西舫悄无言，唯见江心秋月白。

白发悲花落，青云羡鸟飞。

飞沈理自隔，何所慰吾诚？

诚知此恨人人有，贫贱夫妻百事哀。

哀哉王孙慎勿疏，五陵佳气无时无。

无才日衰老，驻马望千门。

门前迟行迹，一一生绿苔。

苔深不能扫，落叶秋风早。

早知潮有信，嫁与弄潮儿。

儿童相见不相识，笑问客从何处来？

贺知章：回乡偶书  
  
少小离家老大回，乡音无改鬓毛衰。  
儿童相见不相识，笑问客从何处来？

来是空言去绝踪，月斜楼上五更钟。

李商隐：无题二首之一  
  
来是空言去绝踪，月斜楼上五更钟。  
梦为远别啼难唤，书被催成墨未浓。  
蜡照半笼金翡翠，麝熏微度绣芙蓉。  
刘郎已恨蓬山远，更隔蓬山一万重。

钟鼓馔玉不足贵，但愿长醉不愿醒！

李白：将进酒  
  
君不见，黄河之水天上来，奔流到海不复回。  
君不见，高堂明镜悲白发，朝如青丝暮成雪。  
人生得意须尽欢，莫使金樽空对月！  
天生我材必有用，千金散尽还复来。  
烹羊宰牛且为乐，会须一饮三百杯！  
岑夫子，丹丘生，将进酒，君莫停！  
与君歌一曲，请君为我侧耳听！  
钟鼓馔玉不足贵，但愿长醉不愿醒！  
古来圣贤皆寂寞，惟有饮者留其名！  
陈王昔时宴平乐，斗酒十千恣欢谑。  
主人何为言少钱？径须沽取对君酌。  
五花马，千金裘，呼儿将出换美酒，与尔同消万古愁！

醒时同交欢，醉后各分散。

李白：月下独酌  
  
花间一壶酒，独酌无相亲。  
举杯邀明月，对影成三人。  
月既不解饮，影徒随我身。  
暂伴月将影，行乐须及春。  
我歌月徘徊，我舞影零乱。  
醒时同交欢，醉后各分散。  
永结无情游，相期邈云汉。

散入珠帘湿罗幕，狐裘不暖锦衾薄。

岑参：白雪歌送武判官归京  
  
北风卷地白草折，胡天八月即飞雪。  
忽如一夜春风来，千树万树梨花开。  
散入珠帘湿罗幕，狐裘不暖锦衾薄。  
将军角弓不得控，都护铁衣冷犹著。  
瀚海阑干百丈冰，愁云黪淡万里凝。  
中军置酒饮归客，胡琴琵琶与羌笛。  
纷纷暮雪下辕门，风掣红旗冻不翻。  
轮台东门送君去，去时雪满天山路。  
山回路转不见君，雪上空留马行处。

薄暮空潭曲，安禅制毒龙。

王维：过香积寺  
  
不知香积寺，数里入云峰。  
古木无人径，深山何处钟？  
泉声咽危石，日色冷青松。  
薄暮空潭曲，安禅制毒龙。

龙吟虎啸一时发，万籁百泉相与秋。

李颀：听安万善吹筚篥歌  
  
南山截竹为筚篥，此乐本自龟兹出。  
流传汉地曲转奇，凉州胡人为我吹。  
傍邻闻者多叹息，远客思乡皆泪垂。  
世人解听不解赏，长飙风中自来往。  
枯桑老柏寒飕飗，九雏鸣凤乱啾啾。  
龙吟虎啸一时发，万籁百泉相与秋。  
忽然更作渔阳掺，黄云萧条白日暗。  
变调如闻杨柳春，上林繁花照眼新。  
岁夜高堂列明烛，美酒一杯声一曲。

秋色从西来，苍然满关中。

岑参：与高适薛据登慈恩寺浮图  
  
塔势如涌出，孤高耸天宫。  
登临出世界，磴道盘虚空。  
突兀压神州，峥嵘如鬼工。  
四角碍白日，七层摩苍穹。  
下窥指高鸟，俯听闻惊风。  
连山若波涛，奔凑如朝东。  
青槐夹驰道，宫馆何玲珑！  
秋色从西来，苍然满关中。  
五陵北原上，万古青蒙蒙。  
净理了可悟，胜因夙所宗。  
誓将挂冠去，觉道资无穷。

中有一人字太真，雪肤花貌参差是。

白居易：长恨歌  
  
汉皇重色思倾国，御宇多年求不得。  
杨家有女初长成，养在深闺人未识。  
天生丽质难自弃，一朝选在君王侧。  
回眸一笑百媚生，六宫粉黛无颜色。  
春寒赐浴华清池，温泉水滑洗凝脂。  
侍儿扶起娇无力，始是新承恩泽时。  
云鬓花颜金步摇，芙蓉帐暖度春宵。  
春宵苦短日高起，从此君王不早朝。  
承欢侍宴无闲暇，春从春游夜专夜。  
后宫佳丽三千人，三千宠爱在一身。  
金星妆成娇侍夜，玉楼宴罢醉和春。  
姊妹弟兄皆列士，可怜光彩生门户。  
遂令天下父母心，不重生男重生女。  
骊宫高处入青云，仙乐风飘处处闻。  
缓歌慢舞凝丝竹，尽日君王看不足。  
渔阳鼙鼓动地来，惊破霓裳羽衣曲。  
九重城阙烟尘生，千乘万骑西南行。  
翠华摇摇行复止，西出都门百馀里。  
六军不发无奈何，宛转蛾眉马前死。  
花钿委地无人收，翠翘金雀玉搔头。  
君王掩面救不得，回看血泪相和流。  
黄埃散漫风萧索，云栈萦纡登剑阁。  
峨嵋山下少人行，旌旗无光日色薄。  
蜀江水碧蜀山青，圣主朝朝暮暮情。  
行宫见月伤心色，夜雨闻铃肠断声。  
天旋地转回龙驭，到此踌躇不能去。  
马嵬坡下泥土中，不见玉颜空死处。  
君臣相顾尽沾衣，东望都门信马归。  
归来池苑皆依旧，太液芙蓉未央柳。  
芙蓉如面柳如眉，对此如何不泪垂！  
春风桃李花开日，秋雨梧桐叶落时。  
西宫南内多秋草，落叶满阶红不扫。  
梨园子弟白发新，椒房阿监青娥老。  
夕殿萤飞思悄然，孤灯挑尽未成眠。  
迟迟钟鼓初长夜，耿耿星河欲曙天。  
鸳鸯瓦冷霜华重，翡翠衾寒谁与共？  
悠悠生死别经年，魂魄不曾来入梦。  
临邛道士鸿都客，能以精诚致魂魄。  
为感君王辗转思，遂教方士殷勤觅。  
排空驭气奔如电，升天入地求之遍。  
上穷碧落下黄泉，两处茫茫皆不见。  
忽闻海上有仙山，山在虚无缥缈间。  
楼阁玲珑五云起，其中绰约多仙子。  
中有一人字太真，雪肤花貌参差是。  
金阙西厢叩玉扃，转教小玉报双成。  
闻道汉家天子使，九华帐里梦魂惊。  
揽衣推枕起徘徊，珠箔银屏迤逦开。  
云鬓半偏新睡觉，花冠不整下堂来。  
风吹仙袂飘飘举，犹似霓裳羽衣舞。  
玉容寂寞泪阑干，梨花一枝春带雨。  
含情凝睇谢君王，一别音容两渺茫。  
昭阳殿里恩爱绝，蓬莱宫中日月长。  
回头下望人寰处，不见长安见尘雾。  
唯将旧物表深情，钿合金钗寄将去。  
钗留一股合一扇，钗擘黄金合分钿。  
但教心似金钿坚，天上人间会相见。  
临别殷勤重寄词，词中有誓两心知。  
七月七日长生殿，夜半无人私语时。  
在天愿作比翼鸟，在地愿为连理枝。  
天长地久有时尽，此恨绵绵无绝期！

是日牵来赤墀下，迥立阊阖生长风。

杜甫：丹青引赠曹霸将军  
  
将军魏武之子孙，于今为庶为青门。  
英雄割据虽已矣，文采风流今尚存。  
学书初学卫夫人，但恨无过王右军。  
丹青不知老将至，富贵于我如浮云。  
开元之中常引见，承恩数上南熏殿。  
凌烟功臣少颜色，将军下笔开生面。  
良相头上进贤冠，猛将腰间大羽箭。  
褒公鄂公毛发动，英姿飒爽犹酣战。  
先帝天马玉花骢，画工如山貌不同。  
是日牵来赤墀下，迥立阊阖生长风。  
诏谓将军拂绢素，意匠惨淡经营中。  
斯须九重真龙出，一洗万古凡马空。  
玉花却在御榻上，榻上庭前屹相向。  
至尊含笑催赐金，圉人太仆皆惆怅。  
弟子韩干早入室，亦能画马穷殊相。  
干惟画肉不画骨，忍使骅骝气凋丧。  
将军画善盖有神，偶逢佳士亦写真。  
即今漂泊干戈际，屡貌寻常行路人。  
涂穷反遭俗眼白，世上未有如公贫。  
但看古来盛名下，终日坎壈缠其身！

风暖鸟声碎，日高花影重。

杜荀鹤：春宫怨  
  
早被婵娟误，欲妆临镜慵。  
承恩不在貌，教妾若为容。  
风暖鸟声碎，日高花影重。  
年年越溪女，相忆采芙蓉。

重帷深下莫愁堂，卧后清宵细细长。

李商隐：无题二首之二  
  
重帷深下莫愁堂，卧后清宵细细长。  
神女生涯原是梦，小姑居处本无郎。  
风波不信菱枝弱，月露谁教桂叶香？  
直道相思了无益，未妨惆怅是清狂。

长风破浪会有时，直挂云帆济沧海。

李白：行路难三首之一  
  
金樽清酒斗十千，玉盘珍羞值万钱。  
停杯投箸不能食，拔剑四顾心茫然。  
欲渡黄河冰塞川，将登太行雪满山。  
闲来垂钓碧溪上，忽复乘舟梦日边。  
行路难，行路难！多歧路，今安在？  
长风破浪会有时，直挂云帆济沧海。

海上风雨至，逍遥池阁凉。

韦应物：郡斋雨中与诸文士燕集  
  
兵卫森画戟，宴寝凝清香。  
海上风雨至，逍遥池阁凉。  
烦疴近消散，嘉宾复满堂。  
自惭居处崇，未睹斯民康。  
理会是非遣，性达形迹忘。  
鲜肥属时禁，蔬果幸见尝。  
俯饮一杯酒，仰聆金玉章。  
神欢体自轻，意欲凌风翔。  
吴中盛文史，群彦今汪洋。  
方知大蕃地，岂曰财赋强。

凉风起天末，君子意如何？

杜甫：天末怀李白  
  
凉风起天末，君子意如何？  
鸿雁几时到，江湖秋水多。  
文章憎命达，魑魅喜人过。  
应共冤魂语，投诗赠汨罗。

何因北归去，淮上对秋山。

韦应物：淮上喜会梁川故人  
  
江汉曾为客，相逢每醉还。  
浮云一别后，流水十年间。  
欢笑情如旧，萧疏鬓已斑。  
何因北归去，淮上对秋山。

山中一夜雨，树杪百重泉。

王维：送梓州李使君  
  
万壑树参天，千山响杜鹃。  
山中一夜雨，树杪百重泉。  
汉女输橦布，巴人讼芋田。  
文翁翻教授，不敢倚先贤。

泉声咽危石，日色冷青松。

王维：过香积寺  
  
不知香积寺，数里入云峰。  
古木无人径，深山何处钟？  
泉声咽危石，日色冷青松。  
薄暮空潭曲，安禅制毒龙。

松际露微月，清光犹为君。

常建：宿王昌龄隐居  
  
清溪深不测，隐处唯孤云。  
松际露微月，清光犹为君。  
茅亭宿花影，药院滋苔纹。  
余亦谢时去，西山鸾鹤群。

君歌声酸辞且苦，不能听终泪如雨。

韩愈：八月十五夜赠张功曹  
  
纤云四卷天无河，清风吹空月舒波。  
沙平水息声影绝，一杯相属君当歌。  
君歌声酸辞且苦，不能听终泪如雨。  
洞庭连天九嶷高，蛟龙出没猩鼯号。  
十生九死到官所，幽居默默如藏逃。  
下床畏蛇食畏药，海气湿蛰熏腥臊。  
昨者州前槌大鼓，嗣皇继圣登夔皋。  
赦书一日行万里，罪从大辟皆除死。  
迁者追回流者还，涤瑕荡垢清朝班。  
州家申名使家抑，坎轲只得移荆蛮。  
判司卑官不堪说，未免捶楚尘埃间。  
同时辈流多上道，天路幽险难追攀。  
君歌且休听我歌，我歌今与君殊科。  
一年明月今宵多，人生由命非由他。  
有酒不饮奈明何！

雨中黄叶树，灯下白头人。

司空曙：喜外弟卢纶见宿  
  
静夜四无邻，荒居旧业贫。  
雨中黄叶树，灯下白头人。  
以我独沉久，愧君相访频。  
平生自有分，况是蔡家亲！

人事有代谢，往来成古今。

孟浩然：与诸子登岘山  
  
人事有代谢，往来成古今。  
江山留胜迹，我辈复登临。  
水落鱼梁浅，天寒梦泽深。  
羊公碑字在，读罢泪沾襟。

今夜闻君琵琶语，如听仙乐耳暂明。

白居易：琵琶行并序  
  
元和十年，予左迁九江郡司马。明年秋，送客湓浦口，闻船中夜弹琵琶者，听其音 ，铮铮然有京都声；问其人，本长安倡女，尝学琵琶於穆曹二善才。年长色衰，委 身为贾人妇。遂命酒，使快弹数曲，曲罢悯然。自叙少小时欢乐事，今漂沦憔悴， 转徙於江湖间。予出官二年恬然自安，感斯人言，是夕，始觉有迁谪意，因为长句 歌以赠之，凡六百一十六言，命曰琵琶行。  
  
浔言江头夜送客，枫叶荻花秋瑟瑟。  
主人下马客在船，举酒欲饮无管弦。  
醉不成欢惨将别，别时茫茫江浸月。  
忽闻水上琵琶声，主人忘归客不发。  
寻声暗问弹者谁，琵琶声停欲语迟。  
移船相近邀相见，添酒回灯重开宴。  
千呼万唤始出来，犹抱琵琶半遮面。  
转轴拨弦三两声，未成曲调先有情。  
弦弦掩抑声声思，似诉平生不得志。  
低眉信手续续弹，说尽心中无限事。  
轻拢慢捻抹复挑，初为霓裳后六么。  
大弦嘈嘈如急雨，小弦切切如私语。  
嘈嘈切切错杂弹，大珠小珠落玉盘。  
间关莺语花底滑，幽咽泉流水下滩。  
水泉冷涩弦凝绝，凝绝不通声渐歇。  
别有幽愁暗恨生，此时无声胜有声。  
银瓶乍破水浆迸，铁骑突出刀枪鸣。  
曲终收拨当心画，四弦一声如裂帛。  
东船西舫悄无言，唯见江心秋月白。  
沈吟放拨插弦中，整顿衣裳起敛容。  
自言本是京城女，家在虾蟆陵下住。  
十三学得琵琶成，名属教坊第一部。  
曲罢曾教善才服，妆成每被秋娘妒。  
五陵年少争缠头，一曲红绡不知数。  
钿头银篦击节碎，血色罗裙翻酒污。  
今年欢笑复明年，秋月春风等闲度。  
弟走从军阿姨死，暮去朝来颜色故。  
门前冷落车马稀，老大嫁作商人妇。  
商人重利轻别离，前月浮梁买茶去。  
去来江口守空船，绕船月明江水寒。  
夜深忽梦少年事，梦啼妆泪红阑干。  
我闻琵琶已叹息，又闻此语重唧唧。  
同是天涯沦落人，相逢何必曾相识！  
我从去年辞帝京，谪居卧病浔阳城。  
浔阳地僻无音乐，终岁不闻丝竹声。  
住近湓江地低湿，黄芦苦竹绕宅生。  
其间旦暮闻何物？杜鹃啼血猿哀鸣。  
春江花朝秋月夜，往往取酒还独倾。  
岂无山歌与村笛，呕哑嘲哳难为听！  
今夜闻君琵琶语，如听仙乐耳暂明。  
莫辞更坐弹一曲，为君翻作琵琶行。  
感我此言良久立，却坐促弦弦转急。  
凄凄不似向前声，满座重闻皆掩泣。  
座中泣下谁最多，江州司马青衫湿！

明朝挂帆席，枫叶落纷纷。

李白：夜泊牛渚怀古  
  
牛渚西江夜，青天无片云。  
登舟望秋月，空忆谢将军。  
余亦能高咏，斯人不可闻。  
明朝挂帆席，枫叶落纷纷。

纷墙丹柱动光彩，鬼物图画填青红。

韩愈：谒衡岳庙遂宿岳寺题门楼  
  
五岳祭秩皆三公，四方环镇嵩当中。  
火维地荒足妖怪，天假神柄专其雄。  
喷云泄雾藏半腹，虽有绝顶谁能穷？  
我来正逢秋雨节，阴气晦昧无清风。  
潜心默祷若有应，岂非正直能感通！  
须臾静扫众峰出，仰见突兀撑青空。  
紫盖连延接天柱，石廪腾掷堆祝融。  
森然魄动下马拜，松柏一迳趋灵宫。  
纷墙丹柱动光彩，鬼物图画填青红。  
升阶伛偻荐脯酒，欲以菲薄明其衷。  
庙内老人识神意，睢盱侦伺能鞠躬。  
手持杯珓导我掷，云此最吉馀难同。  
窜逐蛮荒幸不死，衣食才足甘长终。  
侯王将相望久绝，神纵欲福难为功！  
夜投佛寺上高阁，星月掩映云曈昽。  
猿鸣钟动不知曙，杲杲寒日生于东。

红颜弃轩冕，白首卧松云。

李白：赠孟浩然  
  
吾爱孟夫子，风流天下闻。  
红颜弃轩冕，白首卧松云。  
醉月频中圣，迷花不事君。  
高山安可仰，徒此挹清芬。

云霞出海曙，梅柳渡江春。

杜审言：和晋陵路丞早春游望  
  
独有宦游人，偏惊物候新。  
云霞出海曙，梅柳渡江春。  
淑气催黄鸟，晴光转绿苹。  
忽闻歌古调，归思欲沾巾。

春来遍是桃花水，不辨仙源何处寻。

王维：桃源行  
  
渔舟逐水爱山春，两岸桃花夹古津。  
坐看红树不知远，行尽青溪不见人。  
山口潜行始隈隩，山开旷望旋平陆。  
遥看一处攒云树，近入千家散花竹。  
樵客初传汉姓名，居人未改秦衣服。  
居人共住武陵源，还从物外起田园。  
月明松下房栊静，日出云中鸡犬喧。  
惊闻俗客争来集，竞引还家问都邑。  
平明闾巷扫花开，薄暮渔樵乘水入。  
初因避地去人间，及至成仙遂不还。  
峡里谁知有人事？世中遥望空云山。  
不疑灵境难闻见，尘心未尽思乡县。  
出洞无论隔山水，辞家终拟长游衍。  
自谓经过旧不迷，安知峰壑今来变？  
当时只记入山深，青溪几曲到云林。  
春来遍是桃花水，不辨仙源何处寻。

寻声暗问弹者谁，琵琶声停欲语迟。

白居易：琵琶行并序  
  
元和十年，予左迁九江郡司马。明年秋，送客湓浦口，闻船中夜弹琵琶者，听其音 ，铮铮然有京都声；问其人，本长安倡女，尝学琵琶於穆曹二善才。年长色衰，委 身为贾人妇。遂命酒，使快弹数曲，曲罢悯然。自叙少小时欢乐事，今漂沦憔悴， 转徙於江湖间。予出官二年恬然自安，感斯人言，是夕，始觉有迁谪意，因为长句 歌以赠之，凡六百一十六言，命曰琵琶行。  
  
浔言江头夜送客，枫叶荻花秋瑟瑟。  
主人下马客在船，举酒欲饮无管弦。  
醉不成欢惨将别，别时茫茫江浸月。  
忽闻水上琵琶声，主人忘归客不发。  
寻声暗问弹者谁，琵琶声停欲语迟。  
移船相近邀相见，添酒回灯重开宴。  
千呼万唤始出来，犹抱琵琶半遮面。  
转轴拨弦三两声，未成曲调先有情。  
弦弦掩抑声声思，似诉平生不得志。  
低眉信手续续弹，说尽心中无限事。  
轻拢慢捻抹复挑，初为霓裳后六么。  
大弦嘈嘈如急雨，小弦切切如私语。  
嘈嘈切切错杂弹，大珠小珠落玉盘。  
间关莺语花底滑，幽咽泉流水下滩。  
水泉冷涩弦凝绝，凝绝不通声渐歇。  
别有幽愁暗恨生，此时无声胜有声。  
银瓶乍破水浆迸，铁骑突出刀枪鸣。  
曲终收拨当心画，四弦一声如裂帛。  
东船西舫悄无言，唯见江心秋月白。  
沈吟放拨插弦中，整顿衣裳起敛容。  
自言本是京城女，家在虾蟆陵下住。  
十三学得琵琶成，名属教坊第一部。  
曲罢曾教善才服，妆成每被秋娘妒。  
五陵年少争缠头，一曲红绡不知数。  
钿头银篦击节碎，血色罗裙翻酒污。  
今年欢笑复明年，秋月春风等闲度。  
弟走从军阿姨死，暮去朝来颜色故。  
门前冷落车马稀，老大嫁作商人妇。  
商人重利轻别离，前月浮梁买茶去。  
去来江口守空船，绕船月明江水寒。  
夜深忽梦少年事，梦啼妆泪红阑干。  
我闻琵琶已叹息，又闻此语重唧唧。  
同是天涯沦落人，相逢何必曾相识！  
我从去年辞帝京，谪居卧病浔阳城。  
浔阳地僻无音乐，终岁不闻丝竹声。  
住近湓江地低湿，黄芦苦竹绕宅生。  
其间旦暮闻何物？杜鹃啼血猿哀鸣。  
春江花朝秋月夜，往往取酒还独倾。  
岂无山歌与村笛，呕哑嘲哳难为听！  
今夜闻君琵琶语，如听仙乐耳暂明。  
莫辞更坐弹一曲，为君翻作琵琶行。  
感我此言良久立，却坐促弦弦转急。  
凄凄不似向前声，满座重闻皆掩泣。  
座中泣下谁最多，江州司马青衫湿！

迟迟钟鼓初长夜，耿耿星河欲曙天。

白居易：长恨歌  
  
汉皇重色思倾国，御宇多年求不得。  
杨家有女初长成，养在深闺人未识。  
天生丽质难自弃，一朝选在君王侧。  
回眸一笑百媚生，六宫粉黛无颜色。  
春寒赐浴华清池，温泉水滑洗凝脂。  
侍儿扶起娇无力，始是新承恩泽时。  
云鬓花颜金步摇，芙蓉帐暖度春宵。  
春宵苦短日高起，从此君王不早朝。  
承欢侍宴无闲暇，春从春游夜专夜。  
后宫佳丽三千人，三千宠爱在一身。  
金星妆成娇侍夜，玉楼宴罢醉和春。  
姊妹弟兄皆列士，可怜光彩生门户。  
遂令天下父母心，不重生男重生女。  
骊宫高处入青云，仙乐风飘处处闻。  
缓歌慢舞凝丝竹，尽日君王看不足。  
渔阳鼙鼓动地来，惊破霓裳羽衣曲。  
九重城阙烟尘生，千乘万骑西南行。  
翠华摇摇行复止，西出都门百馀里。  
六军不发无奈何，宛转蛾眉马前死。  
花钿委地无人收，翠翘金雀玉搔头。  
君王掩面救不得，回看血泪相和流。  
黄埃散漫风萧索，云栈萦纡登剑阁。  
峨嵋山下少人行，旌旗无光日色薄。  
蜀江水碧蜀山青，圣主朝朝暮暮情。  
行宫见月伤心色，夜雨闻铃肠断声。  
天旋地转回龙驭，到此踌躇不能去。  
马嵬坡下泥土中，不见玉颜空死处。  
君臣相顾尽沾衣，东望都门信马归。  
归来池苑皆依旧，太液芙蓉未央柳。  
芙蓉如面柳如眉，对此如何不泪垂！  
春风桃李花开日，秋雨梧桐叶落时。  
西宫南内多秋草，落叶满阶红不扫。  
梨园子弟白发新，椒房阿监青娥老。  
夕殿萤飞思悄然，孤灯挑尽未成眠。  
迟迟钟鼓初长夜，耿耿星河欲曙天。  
鸳鸯瓦冷霜华重，翡翠衾寒谁与共？  
悠悠生死别经年，魂魄不曾来入梦。  
临邛道士鸿都客，能以精诚致魂魄。  
为感君王辗转思，遂教方士殷勤觅。  
排空驭气奔如电，升天入地求之遍。  
上穷碧落下黄泉，两处茫茫皆不见。  
忽闻海上有仙山，山在虚无缥缈间。  
楼阁玲珑五云起，其中绰约多仙子。  
中有一人字太真，雪肤花貌参差是。  
金阙西厢叩玉扃，转教小玉报双成。  
闻道汉家天子使，九华帐里梦魂惊。  
揽衣推枕起徘徊，珠箔银屏迤逦开。  
云鬓半偏新睡觉，花冠不整下堂来。  
风吹仙袂飘飘举，犹似霓裳羽衣舞。  
玉容寂寞泪阑干，梨花一枝春带雨。  
含情凝睇谢君王，一别音容两渺茫。  
昭阳殿里恩爱绝，蓬莱宫中日月长。  
回头下望人寰处，不见长安见尘雾。  
唯将旧物表深情，钿合金钗寄将去。  
钗留一股合一扇，钗擘黄金合分钿。  
但教心似金钿坚，天上人间会相见。  
临别殷勤重寄词，词中有誓两心知。  
七月七日长生殿，夜半无人私语时。  
在天愿作比翼鸟，在地愿为连理枝。  
天长地久有时尽，此恨绵绵无绝期！

天阶夜色凉如水，坐看牵牛织女星。

杜牧：秋夕  
  
银烛秋光冷画屏，轻罗小扇扑流萤。  
天阶夜色凉如水，坐看牵牛织女星。

星临万户动，月傍九霄多。

杜甫：春宿左省  
  
花隐掖垣暮，啾啾栖鸟过。  
星临万户动，月傍九霄多。  
不寝听金钥，因风想玉珂。  
明朝有封事，数问夜如何？

多情只有春庭月，犹为离人照落花。

张泌：寄人  
  
别梦依依到谢家，小廊回合曲阑斜。  
多情只有春庭月，犹为离人照落花。

花近高楼伤客心，万方多难此登临。

杜甫：登楼  
  
花近高楼伤客心，万方多难此登临。  
锦江春色来天地，玉垒浮云变古今。  
北极朝庭终不改，西山寇盗莫相侵！  
可怜后主还祠庙，日暮聊为梁父吟。

临行密密缝，意恐迟迟归。

孟郊：游子吟  
  
慈母手中线，游子身上衣。  
临行密密缝，意恐迟迟归。  
谁言寸草心，报得三春辉？

归山深浅去，须尽丘壑美。

裴迪：送崔九  
  
归山深浅去，须尽丘壑美。  
莫学武陵人，暂游桃源里。

美人娟娟隔秋水，濯足洞庭望八荒。

杜甫：寄韩谏议  
  
今我不乐思岳阳，身欲奋飞病在床。  
美人娟娟隔秋水，濯足洞庭望八荒。  
鸿飞冥冥日月白，青枫叶赤天雨霜。  
玉京群帝集北斗，或骑麒麟翳凤凰。  
芙蓉旌旗烟雾落，影动倒景摇潇湘。  
星宫之君醉琼浆，羽人稀少不在旁。  
似闻昨者赤松子，恐是汉代韩张良。  
昔随刘氏定长安，帷幄未改神惨伤。  
国家成败吾岂敢，色难腥腐餐枫香。  
周南留滞古所惜，南极老人应寿昌。  
美人胡为隔秋水，焉得置之贡玉堂？

荒戍落黄叶，浩然离故关。

温庭筠：送人东游  
  
荒戍落黄叶，浩然离故关。  
高风汉阳渡，初日郢门山。  
江上几人在？天涯孤棹还。  
何当重相见，樽酒慰离颜？

关门令尹谁能识？河上仙翁去不回。

崔曙：九日登望仙台呈刘明府  
  
汉文皇帝有高台，此日登临曙色开。  
三晋云山皆北向，二陵风雨自东来。  
关门令尹谁能识？河上仙翁去不回。  
且欲竟寻彭泽宰，陶然共醉菊花杯。

回日楼台非甲帐，去时冠剑是丁年。

温庭筠：苏武庙  
  
苏武魂销汉使前，古祠高树两茫然。  
云边雁断胡天月，陇上羊归塞草烟。  
回日楼台非甲帐，去时冠剑是丁年。  
茂陵不见封侯印，空向秋波哭逝川。

年年战骨埋荒外，空见葡萄入汉家。

李颀：古从军行  
  
白日登山望烽火，黄昏饮马傍交河。  
行人刁斗风沙暗，公主琵琶幽怨多。  
野云万里无城郭，雨雪纷纷连大漠。  
胡雁哀鸣夜夜飞，胡儿眼泪双双落。  
闻道玉门犹被遮，应将性命逐轻车。  
年年战骨埋荒外，空见葡萄入汉家。

家临九江水，来去九江侧。

崔颢：长干行二首之二  
  
家临九江水，来去九江侧。  
同是长干人，生小不相识。

侧见双翠鸟，巢在三珠树。

张九龄：感遇四首之一  
  
孤鸿海上来，池潢不敢顾。  
侧见双翠鸟，巢在三珠树。  
矫矫珍木巅，得无金丸惧。  
美服患人指，高明逼神恶。  
今我游冥冥，弋者何所慕。

树色随山迥，河声入海遥。

许浑：秋日赴阙题潼关驿楼  
  
红叶晚萧萧，长亭酒一瓢。  
残云归太华，疏雨过中条。  
树色随山迥，河声入海遥。  
帝乡明日到，犹自梦渔樵。

遥看一处攒云树，近入千家散花竹。

王维：桃源行  
  
渔舟逐水爱山春，两岸桃花夹古津。  
坐看红树不知远，行尽青溪不见人。  
山口潜行始隈隩，山开旷望旋平陆。  
遥看一处攒云树，近入千家散花竹。  
樵客初传汉姓名，居人未改秦衣服。  
居人共住武陵源，还从物外起田园。  
月明松下房栊静，日出云中鸡犬喧。  
惊闻俗客争来集，竞引还家问都邑。  
平明闾巷扫花开，薄暮渔樵乘水入。  
初因避地去人间，及至成仙遂不还。  
峡里谁知有人事？世中遥望空云山。  
不疑灵境难闻见，尘心未尽思乡县。  
出洞无论隔山水，辞家终拟长游衍。  
自谓经过旧不迷，安知峰壑今来变？  
当时只记入山深，青溪几曲到云林。  
春来遍是桃花水，不辨仙源何处寻。

竹怜新雨后，山爱夕阳时。

钱起：谷口书斋寄杨补阙  
  
泉壑带茅茨，云霞生薜帷。  
竹怜新雨后，山爱夕阳时。  
闲鹭栖常早，秋花落更迟。  
家童扫萝径，昨与故人期。

时难年荒世业空，弟兄羁旅各西东。

白居易：望月有感  
  
自河南经乱，关内阻饥，兄弟离散，各在一处。因望月有感，聊书所怀 ，寄上浮梁大兄，于潜七兄，乌江十五兄，兼示符离及下邽弟妹。  
  
时难年荒世业空，弟兄羁旅各西东。  
田园寥落干戈后，骨肉流离道路中。  
吊影分为千里雁，辞根散作九秋蓬。  
共看明月应垂泪，一夜乡心五处同。

东船西舫悄无言，唯见江心秋月白。

白居易：琵琶行并序  
  
元和十年，予左迁九江郡司马。明年秋，送客湓浦口，闻船中夜弹琵琶者，听其音 ，铮铮然有京都声；问其人，本长安倡女，尝学琵琶於穆曹二善才。年长色衰，委 身为贾人妇。遂命酒，使快弹数曲，曲罢悯然。自叙少小时欢乐事，今漂沦憔悴， 转徙於江湖间。予出官二年恬然自安，感斯人言，是夕，始觉有迁谪意，因为长句 歌以赠之，凡六百一十六言，命曰琵琶行。  
  
浔言江头夜送客，枫叶荻花秋瑟瑟。  
主人下马客在船，举酒欲饮无管弦。  
醉不成欢惨将别，别时茫茫江浸月。  
忽闻水上琵琶声，主人忘归客不发。  
寻声暗问弹者谁，琵琶声停欲语迟。  
移船相近邀相见，添酒回灯重开宴。  
千呼万唤始出来，犹抱琵琶半遮面。  
转轴拨弦三两声，未成曲调先有情。  
弦弦掩抑声声思，似诉平生不得志。  
低眉信手续续弹，说尽心中无限事。  
轻拢慢捻抹复挑，初为霓裳后六么。  
大弦嘈嘈如急雨，小弦切切如私语。  
嘈嘈切切错杂弹，大珠小珠落玉盘。  
间关莺语花底滑，幽咽泉流水下滩。  
水泉冷涩弦凝绝，凝绝不通声渐歇。  
别有幽愁暗恨生，此时无声胜有声。  
银瓶乍破水浆迸，铁骑突出刀枪鸣。  
曲终收拨当心画，四弦一声如裂帛。  
东船西舫悄无言，唯见江心秋月白。  
沈吟放拨插弦中，整顿衣裳起敛容。  
自言本是京城女，家在虾蟆陵下住。  
十三学得琵琶成，名属教坊第一部。  
曲罢曾教善才服，妆成每被秋娘妒。  
五陵年少争缠头，一曲红绡不知数。  
钿头银篦击节碎，血色罗裙翻酒污。  
今年欢笑复明年，秋月春风等闲度。  
弟走从军阿姨死，暮去朝来颜色故。  
门前冷落车马稀，老大嫁作商人妇。  
商人重利轻别离，前月浮梁买茶去。  
去来江口守空船，绕船月明江水寒。  
夜深忽梦少年事，梦啼妆泪红阑干。  
我闻琵琶已叹息，又闻此语重唧唧。  
同是天涯沦落人，相逢何必曾相识！  
我从去年辞帝京，谪居卧病浔阳城。  
浔阳地僻无音乐，终岁不闻丝竹声。  
住近湓江地低湿，黄芦苦竹绕宅生。  
其间旦暮闻何物？杜鹃啼血猿哀鸣。  
春江花朝秋月夜，往往取酒还独倾。  
岂无山歌与村笛，呕哑嘲哳难为听！  
今夜闻君琵琶语，如听仙乐耳暂明。  
莫辞更坐弹一曲，为君翻作琵琶行。  
感我此言良久立，却坐促弦弦转急。  
凄凄不似向前声，满座重闻皆掩泣。  
座中泣下谁最多，江州司马青衫湿！

白发悲花落，青云羡鸟飞。

岑参：寄左省杜拾遗  
  
联步趋丹陛，分曹限紫微。  
晓随天仗入，暮惹御香归。  
白发悲花落，青云羡鸟飞。  
圣朝无阙事，自觉谏书稀。

飞沈理自隔，何所慰吾诚？

张九龄：感遇四首之三  
  
幽人归独卧，滞虑洗孤清。  
持此谢高鸟，因之传远情。  
日夕怀空意，人谁感至精？  
飞沈理自隔，何所慰吾诚？

诚知此恨人人有，贫贱夫妻百事哀。

元稹：遣悲怀三首之二  
  
昔日戏言身后事，今朝都到眼前来。  
衣裳已施行看尽，针线犹存未忍开。  
尚想旧情怜婢仆，也曾因梦送钱财。  
诚知此恨人人有，贫贱夫妻百事哀。

哀哉王孙慎勿疏，五陵佳气无时无。

杜甫：哀王孙  
  
长安城头头白乌，夜飞延秋门上呼。  
又向人家啄大屋，屋底达官走避胡。  
金鞭断折九马死，骨肉不待同驰驱。  
腰下宝玦青珊瑚，可怜王孙泣路隅！  
问之不肯道姓名，但道困苦乞为奴。  
已经百日窜荆棘，身上无有完肌肤。  
高帝子孙尽隆准，龙种自与常人殊。  
豺狼在邑龙在野，王孙善保千金躯。  
不敢长语临交衢，且为王孙立斯须。  
昨夜东风吹血腥，东来橐驼满旧都。  
朔方健儿好身手，昔何勇锐今何愚！  
窃闻天子已传位，圣德北服南单于。  
花门剺面请雪耻，慎勿出口他人狙！  
哀哉王孙慎勿疏，五陵佳气无时无。

无才日衰老，驻马望千门。

杜甫：至德二载，甫自京金光门出，问道归凤翔。乾元初从左拾遗移华州掾。与亲 故别，因出此门。有悲往事。  
  
此道昔归顺，西郊胡正繁。  
至今残破胆，应有未招魂。  
近得归京邑，移官岂至尊？  
无才日衰老，驻马望千门。

门前迟行迹，一一生绿苔。

李白：长干行  
  
妾发初覆额，折花门前剧。  
郎骑竹马来，绕床弄青梅。  
同居长干里，两小无嫌猜。  
十四为君妇，羞颜未尝开。  
低头向暗壁，千唤不一回。  
十五始展眉，愿同尘与灰。  
常存抱柱信，岂上望夫台！  
十六君远行，瞿塘滟预堆。  
五月不可触，猿鸣天上哀。  
门前迟行迹，一一生绿苔。  
苔深不能扫，落叶秋风早。  
八月蝴蝶来，双飞西园草。  
感此伤妾心，坐愁红颜老。  
早晚下三巴，预将书报家。  
相迎不道远，直至长风沙。

苔深不能扫，落叶秋风早。

李白：长干行  
  
妾发初覆额，折花门前剧。  
郎骑竹马来，绕床弄青梅。  
同居长干里，两小无嫌猜。  
十四为君妇，羞颜未尝开。  
低头向暗壁，千唤不一回。  
十五始展眉，愿同尘与灰。  
常存抱柱信，岂上望夫台！  
十六君远行，瞿塘滟预堆。  
五月不可触，猿鸣天上哀。  
门前迟行迹，一一生绿苔。  
苔深不能扫，落叶秋风早。  
八月蝴蝶来，双飞西园草。  
感此伤妾心，坐愁红颜老。  
早晚下三巴，预将书报家。  
相迎不道远，直至长风沙。

早知潮有信，嫁与弄潮儿。

李益：江南曲  
  
嫁得瞿塘贾，朝朝误妾期。  
早知潮有信，嫁与弄潮儿。